NaiveNeuron/SloPal huggingface dataset:
Figeľ, Ján, podpredseda NR SR (2014-02-05):
Pán spravodajca, chcete sa vyjadriť? Nie je tomu tak. Ďakujem pekne. Prerušujem rokovanie o tomto bode programu. Teraz budeme pokračovať prvým čítaním o návrhu skupiny poslancov na vydanie zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov. Tento návrh zákona má tlač 802 a návrh na jeho pridelenie do výborov bol v rozhodnutí č. 780. Pán poslanec Martin Chren, za skupinu poslancov, máte slovo, nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov , tlač 802.)
B. Bugár, podpredseda NR SR: (2003-06-18):
Pán navrhovateľ, chcete sa vyjadriť k rozprave? Nech sa páči, máte slovo.
Podmanický, Ján, poslanec NR SR (2014-10-15):
Ďakujem za slovo. Pripomínam členom výboru pre sociálne veci rokovanie výboru o 19.00 hodine. Ďakujem.
Dostál, Ondrej, poslanec NR SR (2021-05-13):
Vážený pán minister, kolegyne, kolegovia, chcem len stručne uviesť, že som presvedčený, že v tomto prípade existujú dôvody na skrátené legislatívne konanie v zmysle zákona o rokovacom poriadku. Tými ohrozenými základnými právami sú právo na život a právo na zdravie, ktoré by mohli byť ohrozené, ak by štát, keď sa vypne núdzový stav, a nemá k dispozícií nástroje, ktoré mu dáva zákon o hospodárskej mobilizácii, ktoré sa týkajú či už reprofilizácie nemocníc, lôžok, núdzového zásobovania, použitia štátnych hmotných rezerv. Sú to dôležité opatrenia, ktoré spolu s opatreniami Úradu verejného zdravotníctva podľa zákona o ochrane verejného zdravia predstavujú dôležitú súčasť boja proti pandémii. Doteraz existoval, existovali tieto opatrenia alebo bolo ich možno uplatňovať na základe toho, že bol vyhlásený núdzový stav a ten núdzový stav mal opodstatnenie, pretože vzhľadom na zlú epidemiologickú situáciu bolo potrebné aj obmedzovať pohyb, obmedzovať pohyb prostredníctvom zákazu vychádzania, zákazu zhromažďovania, ale vzhľadom na zlepšujúcu sa situáciu už tieto opatrenia podľa nášho presvedčenia, podľa, predpokladám, presvedčenia väčšiny poslancov Národnej rady je možné vypnúť a nie je potrebné uplatňovať takéto zásadné a závažné zásahy do základných práv a slobôd. A vieme, vieme sa s pandémiou vysporiadať aj tými mäkšími opatreniami, ale musíme mať na to pripravenú legislatívu. A tú prípravu legislatívy môže predstavovať práve ten návrh novely zákona o hospodárskej mobilizácii, ktorý predkladá skupina koaličných poslancov zo všetkých štyroch koaličných poslaneckých klubov. Ale má to, samozrejme, zmysel iba v prípade, že ten návrh bude prerokovaný čoskoro. Lebo ak by, ak by k tomu nedošlo, ak by sme išli riadnym legislatívnym procesom, tak by tá novela zákona o hospodárskej mobilizácii nadobudla účinnosť až niekedy najskôr začiatkom, začiatkom júla a ak by núdzový stav skončil, tak, tak by sme boli obdobie jeden, jeden a pol mesiaca zhruba zrejme bez potrebných opatrení hospodárskej mobilizácie, čo by mohlo ohrozovať život a zdravie ľudí v dôsledku absencie týchto, týchto opatrení. Alebo teda druhou možnosťou by bolo, že by sa predĺžil núdzový stav len z dôvodu, aby, aby boli zachované opatrenia hospodárskej mobilizácie, čo sa domnievam, že by bol závažnejší zásah do základných práv a slobôd ako navrhovaná novela, ktorá prenáša opatrenia hospodárskej mobilizácie aj do režimu mimoriadnej situácie, ktorá bude pokračovať aj po skončení núdzového stavu. Takže si vás dovolím požiadať o podporu návrhu vlády na skrátené legislatívne konanie. Ďakujem.
Sulík, Richard, predseda NR SR (2010-11-04):
Ďakujem pekne. Pán Fico, to Fax Copy vám možnože leží v žalúdku, ale to je zdroj mojich oficiálnych príjmov, z ktorých ja žijem na rozdiel od vás, hej. (Potlesk.) Potom si môžem dovoliť taký luxus, že veci, ktoré si chcem kúpiť, si kúpim a nemusím si ich darovať, nechať darovať od manželky, ktorú podvádzam s milenkou, typu hodinky za 30 000 eur, pán Fico, hej. (Hlasy z pléna. Výkriky a piskot.) Teraz k tej tajnej voľbe. (Hlasy z pléna.)
Kremský, Peter, poslanec NR SR (2023-05-09):
Ďakujem veľmi pekne. No, vidím, že kolegovia si tu urobili už aj trošku predvolebnú kampaň. Myslím si, že asi si nemusíme tu zdôrazňovať, že možno trošku sme takým hlasom rozumu v tomto parlamente všetci traja, ktorí sme sa k tomu vyjadrovali, a myslím si, že, alebo teda som rád, že vlastne aj na ministerstve financií si vlastne toto uvedomili a že v podstate aj ministerstvo financií sa k tomu pripojilo, aby sa tieto pravidlá zmenili. To, či to je Eduard Heger, alebo niekto iný, to je asi teraz jedno. Nejde o osoby, ide o to, aby vlastne tie zákony boli tak nastavené, aby fungovali, aby slúžili občanom tejto krajiny, a som rád, že sme sa v tomto spoločnom záujme spojili. Ja len verím, že takéto vecné prípady nebudeme v nejakej kampani potom zneužívať proti sebe a nejaké, neznížime sa k nejakému okydávaniu a očierňovaniu politických oponentov, lebo myslím si, že to asi nie je to, čo si občania tejto krajiny želajú a zaslúžia. Ďakujem.
P. Hrušovský, predseda NR SR: (2003-10-24):
(Hlasovanie.) Prítomných je 132 poslancov, za 123, proti 9. Ďakujem, pán poslanec. Poprosím teraz pána poslanca Minárika, ktorého poveril gestorský výbor, aby uvádzal hlasovania k prerokúvanému vládnemu návrhu zákona o verejnom obstarávaní a o zmene zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Zároveň poprosím pána podpredsedu vlády, aby zaujal miesto určené pre navrhovateľov a ďakujem pánovi ministrovi pôdohospodárstva za predloženie návrhov zákonov. Nech sa páči, pán poslanec.
Hrnčiar, Andrej, podpredseda NR SR (2019-04-04):
Dávam slovo spoločnému spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Jánovi Budajovi.
Pellegrini, Peter, predseda NR SR (2024-01-09):
Pán poslanec Vančo.
Bugár, Béla, podpredseda NR SR (2017-05-16):
Nech sa páči, prezentujme sa a hlasujeme. (Hlasovanie.) Prítomných 140, za 121, zdržalo sa 17, 2 nehlasovali. Návrh sme schválili.
Hlina, Alojz, poslanec NR SR (2015-04-15):
Ďakujem pekne. Pán kolega, v dobrom, naozaj ste začali hrozivo, ale už ku koncu sa to naozaj lepšilo. Ja som sa vystrašil z toho, lebo idete v rámci scenára, teda Uhliarik a skús aj spomenúť Zajaca, však toho nenávidí každý, hej. Čiže to je, to všetci vieme. Ja už môžem učiť históriu. Fakt, ja sa prihlásim, síce neviem kde, lebo na našich univerzitách učia iní géniovia, ale niekde možno by som to vedel aj odučiť, že čo už som sa tu dozvedel, hej. Ale bol by som rád, keby sme sa vrátili k meritu a k podstate, hej. Po vás vystúpi pán Uhliarik, ja si ho pozorne vypočujem. A viete, čo ja naňho viem? On hral na gitare. A neviem, či aj nepil pivo vtedy. Ja si ho pamätám ešte ako mladého chlapca. Čiže keď ideme hľadať a hrabať sa tuná, kolegovia, viete, tu sú ľudia, ktorí pchajú hlavu zo zadku do zadku a už sa ani neopláchnu. Viete, to je úplne hrozné. Ten smrad z toho ide tak, že sa tu nedá sedieť. Rozumiete, toto je presne tá stratégia, ktorú tu ste zvolili. Povedz Uhliarik, povedz Zajac, tu máte palebné rozostavenie Hujer, Versače z Košíc a ešte tam máte jedného salónneho socialistu, ktorý svoj vnútorný boj zvláda úplne hrozným spôsobom, je to na ňom vidno. A my sme tu obeťou toho celého, viete, že... Len som rád a, pán Valocký, to kvitujem vo vašom prípade, lebo ja som posledný, ktorý by to zgeneralizoval, že všetci sú, áno, aj napriek tomu všetkému sú v našom zdravotníctve slušní ľudia, snažia sa, robia. A to ja, nikdy z mojich úst nezazneje, sú a trápia sa napriek tomu všetkému, ale našou psou povinnosťou je im pomôcť. Keď už sa odhodlali, keď zložili tú Hyppokratovu prísahu. O tomto je celé, my sme tam napúšťali kadekoho. Kadekoho sme tam napúšťali. A táto schôdza je o tom, nie je o histórii, je o tom, že sú podnety, ktoré prečítal pán kolega, máte to v dôvodovke, že pán Čislák robí chyby, poďme o tom rozprávať, a či je to dôvod, alebo nie. Ja si myslím, že áno.
Hort, Milan, podpredseda NR SR (2011-05-20):
Vážené kolegyne, kolegovia, chcem vás požiadať o dohodu, mám informáciu, že pán poslanec Kaník je na ceste do parlamentu, že by sme ho teda nevyradili na záver schôdze, ale že by sme teraz išli k ďalšiemu bodu, a keď sa dostaví, že by sme ten jeho bod prerokovali. Je možné sa takto spolu dohodnúť? (Súhlasná reakcia pléna.) Ďakujem vám veľmi pekne za porozumenie. A teraz pristúpime k prvému čítaniu o návrhu poslanca Národnej rady Slovenskej republiky Igora Sidora na vydanie zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov . Návrh zákona má parlamentnú tlač 333 a návrh na jeho pridelenie na prerokovanie výborom je v rozhodnutí č. 321. Dávam slovo poslancovi Igorovi Sidorovi, aby návrh zákona uviedol s tým, že spravodajcom k tomuto návrhu zákona bude pán poslanec Peter Muránsky. Pán poslanec, nech sa páči, je tu priestor na vaše úvodné slovo.
Blcháč, Ján, poslanec NR SR (2020-09-23):
Ďakujem za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám teda informáciu k tomuto návrhu. Návrh spĺňa náležitosti podľa rokovacieho poriadku a legislatívnych pravidiel tvorby zákonov a súčasťou návrhu je aj stanovisko Ministerstva financií Slovenskej republiky. Taktiež môžem povedať, že zo znenia uvedeného zákona, návrhu zákona je zrejmý účel navrhovanej úpravy. Možno by som chcel len tak pre doplnenie úvodného slova pána predkladateľa povedať, že sa jedná o iný typ pomoci, ktorú by privítali mestá a obce na Slovensku a vyššie územné celky, ako je teraz ponúkaný. Viete, že momentálne sa ponúka bezúročná pôžička s odkladom splátky na tri roky ako náhrada tohto nástroja, avšak chcem upozorniť na to, že každý, každá samospráva má jasný výpadok príjmov, pretože sa jedná o nižšie, predovšetkým o nižšie príjmy z podielových daní a niektoré ďalšie príjmy, ktoré sú nižšie, ako sa očakávali, ale nie každá samospráva má možnosť takúto pôžičku čerpať. Jednak môže byť na hranici miery zadlženia, čo je 60 % z príjmov bežného minulého roka, alebo napríklad to je príklad z Liptovského Mikuláša, ak by vás to zaujímalo, kde sa hlavný kontrolór, hoci naše zadlženie je nižšie ako 19 %, pán hlavný kontrolór sa rozhodol, že sa... (Prerušenie vystúpenia predsedajúcim.)
Sulík, Richard, predseda NR SR (2011-06-02):
Pán poslanec Galbavý.
Bugár, Béla, podpredseda NR SR (2019-09-17):
V poriadku, ďakujem veľmi pekne. Prerušujem rokovanie o tomto bode programu. Pristúpime k druhému čítaniu o návrhu poslancov Dušana Tittela, Tibora Jančulu, Evy Smolíkovej a Tibora Bernaťáka na vydanie zákona, ktorým sa mení a dopĺňa zákon č. 311/2001 
Z. z. Zákonník práce, tlač 1479. Pán poslanec Tittel, nech sa páči, môžte návrh zákona odôvodniť. (Rokovanie o návrhu poslancov Národnej rady Slovenskej republiky Dušana Tittela, Tibora Jančulu, Evy Smolíkovej a Tibora Bernaťáka na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 1479.)
Kalist, Peter, poslanec NR SR (2011-06-29):
Ďakujem. Takisto chcem poďakovať kolegovi Novotnému za naozaj pekné zhrnutie, snáď nevynechal vôbec nič, takže už ani pomaly nemáme čo k tomu dodať. Len ja chcem vysloviť podporné stanovisko a takisto povedať, zdôrazniť, že táto koalícia sa plne venuje vcelku oprávneným požiadavkám sestier alebo teda tej časti oprávnených požiadaviek, ktorú je možné reálne splniť, čo už presne predrečník povedal. A takisto chcem veľmi, veľmi privítať spoločnú iniciatívu ministra práce, sociálnych vecí a rodiny pána Mihála, ako aj ministra zdravotníctva, ktorá reálne smeruje ku konkrétnym riešeniam, ktoré sú vytvárané v spolupráci s komorou sestier a pôrodných asistentiek, najmä k jednému z nich, čo už kolega predrečník spomínal. Je to najmä určenie samostatného zákona, ktorým by sa upresňovali minimálne mzdové nároky, podotýkam, tie minimálne mzdové nároky, ktoré, ako to sestry uvádzajú v svojej petícii, 20 predchádzajúcich rokov neboli riešené. To značí, že za predchádzajúcej vlády takisto neboli riešené. Ďakujem.
Kollár, Jozef, poslanec NR SR (2014-09-24):
Ďakujem, pani predsedajúca, za slovo. Dámy a páni, ja len takisto prednesiem presný text návrhu na pozmeňujúce a doplňujúci teda môj návrh, o ktorom potom poprosím pri záverečnom hlasovaní tiež hlasovať. Ten text znie nasledovne: Národná rada Slovenskej republiky žiada Najvyšší kontrolný úrad preskúmať štúdiu realizovateľnosti dostavby 3. a 4. bloku jadrovej elektrárne Mochovce a o výsledku informovať Výbor Národnej rady Slovenskej republiky pre financie a rozpočet a plénum Národnej rady Slovenskej republiky. Ďakujem veľmi pekne.
Matovič, Igor, poslanec NR SR (2013-06-05):
Chcel by som vás, pani predsedajúca, poprosiť, či by sme sa všeobecným súhlasom nevedeli zhodnúť, že by prerokovanie tohto bodu bežalo aj počas obedňajšej prestávky, lebo by sme nechceli, aby ste (reakcie z pléna), nechceme, aby sme náhodou v prípade, ak nie, tak teoreticky, hlasovanie nemusí byť o piatej, ale chceli by sme stihnúť naozaj, aby hlasovanie o piatej bolo definitívne na tejto schôdzi. Ale keď uznáte za vhodné, v pohode, potiahneme dozajtra. (Reakcie z pléna.)
Viskupič, Jozef, poslanec NR SR (2015-12-04):
... že politický extrémizmus, to, čo si, pán poslanec Hlina, hovoril, sú obrovské a mohutné debaty cez politický priestor Európskej únie, Ameriky o tom, akým spôsobom budú upravené tzv. červené tlačítka, resp. kto a akým spôsobom môže zbierať dáta a pristupovať na webové sídla firiem, či budeme zavádzať dvojrýchlostný internet, či je to oprávnené, kde je tá tenká červená hranica, kde sa to môže, ani ja, my, čo robíme, my pod témou politického alebo náboženského extrémizmu, extrémizmu prejavujúceho sa následným spôsobom alebo škodlivým sektárskym zoskupením, a teda aj terorizmu, môžme spraviť nasledovnú vec, ale nie pre Policajný zbor, pre SIS! Spravodajská služba keď vyhlási, že niekto na tvoje webové sídlo zavesil niečo, čo môže byť z ich pohľadu škodlivé, náboženské alebo politického extrémizmu povahy, no tak si budú môcť zbierať veci, ktoré, odkiaľ tam tí ľudia pristupujú, kde by si mohol mať len tú svoju voličskú základňu, a keď bude ešte mesiac pred voľbami, tak teda povedia, že si politický extrémista a vypnú ti ju! Toto, kde naozaj sú mohutné tímy ľudí, aby sa bavili, že tuto sú niekde, tak u nás to vláda vyriešila za tri hodiny a tvári sa, že chráni Slovensko. Nie! Tak ako pôvodné heslo „Robíme pre ľudí“ je nepravda, lebo to znamenalo, že robia pre Roberta Fica, tak „Chránime Slovensko“ znamená „Chránime seba vo vládnych funkciách“! To je to heslo, prečo sa tu dnes bavíme o protiteroristických zákonoch.
B. Bugár, podpredseda NR SR: (2002-12-12):
(Prestávka.) (Po prestávke.)
M. Číž, podpredseda NR SR: (2008-10-29):
Vážené kolegyne, kolegovia, prerušujem rokovanie o tomto bode programu. Teraz v zmysle schváleného postupu budeme pokračovať v prerušenom rokovaní v druhom čítaní o vládnom návrhu zákona o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov (tlač 733). Poprosím pani ministerku práce, sociálnych vecí a rodiny Slovenskej republiky Vieru Tomanovú, aby zaujala miesto určené pre navrhovateľov, rovnako ako spoločnú spravodajkyňu z výboru pre sociálne veci a bývanie pani poslankyňu Janu Vaľovú, aby rovnako zaujala miesto pre spravodajcu. Pozorujem ale, že pani Vaľová nie je prítomná v sále. (Hlasy v sále.) Dobre, tak ako spravodajca zastúpi pani poslankyňu Vaľovú predseda výboru pán Halecký. Takže ho poprosím, aby zaujal miesto určené pre spravodajcov. Vážené kolegyne, kolegovia, včera sme v rámci tohto bodu vykonali uvedenie návrhu zákona, ktorý robila pani ministerka. Počuli sme aj spravodajskú správu, ktorú uviedol určený spravodajca. Takže rovnako sme otvorili rozpravu a v rámci rozpravy sme zaregistrovali písomnú prihlášku pána poslanca Nagya. Je tu. Takže slovo má pán poslanec Nagy a predseda výboru.
Mora, Ján, poslanec NR SR (2016-12-08):
Pán predsedajúci, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2022-02-03):
Poslanec Marián Kéry. Otázka č. 11.
Blanár, Juraj, podpredseda NR SR (2023-03-30):
Pán poslanec Kočiš s faktickou poznámkou.
Ďuriš Nicholsonová, Lucia, podpredsedníčka NR SR (2018-11-29):
Vyhlasujem všeobecnú rozpravu k tomuto bodu za skončenú. Pán minister, máte možnosť zaujať stanovisko v záverečnom slove. Nech sa páči.
P. Paška, predseda NR SR: (2008-07-04):
(Hlasovanie.) 127 prítomných, 63 za, 5 proti, 57 sa zdržalo, 2 nehlasovali. Návrh uznesenia sme neprijali. Pani poslankyňa Gibalová bude uvádzať teraz hlasovanie o návrhu uznesenia k návrhu poslanca Národnej rady Slovenskej republiky Vladimíra Palka na prijatie Deklarácie Národnej rady Slovenskej republiky o demografickej budúcnosti Slovenska . Je to tlač 634.
Zmajkovičová, Renáta, podpredsedníčka NR SR (2013-05-29):
Ďakujem. Pán spravodajca, záverečné slovo? (Reakcia spravodajcu.) Nie. Prerušujem rokovanie o tomto bode programu. Pokračujeme podľa schváleného programu prvým čítaním o návrhu poslancov Národnej rady Slovenskej republiky Jaroslava Bašku, Petra Šucu a Milana Panáčka na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Návrh zákona je pod tlačou 491, návrh na jeho pridelenie na prerokovanie výborom je v rozhodnutí č. 472. Dávam slovo opäť poslancovi Jaroslavovi Baškovi, aby návrh zákona uviedol.
Glváč, Martin, poslanec NR SR (2011-09-13):
V prvom rade sa chcem opýtať, či náhodou poslednú hodinku niekto nevidel pani premiérku, že či by náhodou ju to nezaujímalo, čo sa tu o nej rozpráva, aby mohla zaujať potom aj nejaké stanovisko k tomu.
Kuriak, Milan, poslanec NR SR (2022-10-19):
Ďakujem. Vážený pán predseda, vážený pán minister, vážené pani poslankyne, vážení páni poslanci, do rozpravy som sa prihlásil preto, aby som podal pozmeňujúci návrh, ktorý prednesiem po krátkom úvodnom slove. Skrátka ide o to, že ak by nedošlo k schváleniu štátneho rozpočtu na budúci rok, a teda by nastalo rozpočtové provizórium, prostriedky z plánu obnovy by schválením tohto pozmeňujúceho návrhu, rovnako ako je to pri prostriedkoch Európskej únie, mohli v danom kalendárnom mesiaci prípadného rozpočtového provizória možné prekročiť nad úroveň jednej dvanástiny. Rozpočtové provizórium je o tom, že hospodárenie štátu sa spravuje podľa štátneho rozpočtu za predchádzajúci rok, čiže ak by poslanci neschválili rozpočet na rok 2023, štát by sa riadil rozpočtom na rok 2002 (správne: „2022“, pozn. red.) s podmienkou, že limit výdavkov uskutočnených počas rozpočtového provizória v každom mesiaci nebude môcť prekročiť jednu dvanástinu celkových výdavkov schváleného rozpočtu predchádzajúceho rozpočtového roka. Rozpočtové provizórium by sa pritom týkalo len výdavkov štátu, nie celej verejnej správy, pod ktorú spadajú aj mestá, obce, vyššie územné celky alebo Sociálna poisťovňa a iné. Tie majú samostatné rozpočty, a tie sa môžu dostať do vlastných rozpočtových provizórií. Prednesiem teraz pozmeňujúci návrh. Pozmeňujúci a doplňujúci návrh poslanca Národnej rady Milana Kuriaka k vládnemu návrhu zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení niektorých predpisov, ktorým sa menia a dopĺňajú niektoré zákony (tlač 1036). V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúci pozmeňujúci a doplňujúci návrh k vládnemu návrhu zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vo vládnom návrhu zákona navrhujem tieto zmeny a doplnenia: Doterajší text článok 3 sa označuje ako bod 1 a dopĺňa sa bodom 2, ktorý znie: 2. V § 11 sa ods. 3 dopĺňa písm. g), ktorý znie: Prostriedky mechanizmu na podporu obnovy a odolnosti. Nový bod nadobúda účinnosť 1. decembra 2022, čo sa premietne do ustanovenia o účinnosti pri spracovaní čistopisu schváleného zákona. Ďakujem, toľko znenie môjho pozmeňujúceho návrhu. Ďakujem.
Bugár, Béla, podpredseda NR SR (2019-10-23):
Takže vysla..., vyhlasujem rozpravu o tomto bode programu za skončenú a zároveň prerušujem rokovanie o tomto bode. Budeme pokračovať v prerušenom rokovaní v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov (tlač 1697). Pán poslanec Fecko, nech sa páči. Zaujmite miesto pre navrhovateľov. Dávam teraz slovo pánovi poslancovi Pavelkovi, nech sa páči, pán spravodajca. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov , tlač 1697.)
Pellegrini, Peter, podpredseda NR SR (2020-04-24):
Posledným písomne prihláseným je pán poslanec Mazurek. Po jeho vystúpení a faktických poznámkach dám možnosť prihlásiť sa poslancom do rozpravy ústne. Pán poslanec Mazurek, nech sa páči, máte slovo. Nech sa páči.
Grendel, Gábor, podpredseda NR SR (2020-07-24):
S reakciou na faktické poznámky pán poslanec Mazurek.
Šeliga, Juraj, poslanec NR SR (2023-06-27):
Ďakujem pekne, pán podpredseda. Dámy a páni, tento návrh zákona je v princípe veľmi jednoduchý. Hovorí o tom, že spotrebitelia, ktorí si zobrali hypotekárny úver, budú mať právo podľa nami navrhovaného zákona splatiť predčasne, bez poplatku až 30 % zo svojej istiny a rovnako budú môcť splatiť, resp. uhradiť mimoriadnu splátku kedykoľvek počas roka, to znamená aspoň 1x do mesiaca. Dnes tá zákonná úprava bola nastavená tak, že to bolo 20 % bez poplatku z istiny, avšak iba raz do roka. To znamená, že my to rozdeľujeme, dvíhame to na 30 % a zároveň hovoríme, že si môže človek povedať, že kedykoľvek počas roka môže dať 12x tú mesačnú, 12x môže dať mimoriadnu splátku, inými slovami, raz za mesiac tak ako sa rozhodne. O tomto návrhu zákona sme hovorili aj so Slovenskou bankovou asociáciou a s ďalšími. V niektorom ohľade vyjadrili súhlas, v niektorom nie sú zástancami tohto návrhu zákona, ale máme za to ako navrhovatelia, že tento zákon pomôže ľuďom lepšie manažovať splácanie svojich hypoték. Ďakujem veľmi pekne, pán podpredseda, skončil som.
Bugár, Béla, podpredseda NR SR (2017-01-31):
Na faktické poznámky bude reagovať pán poslanec Simon.
Zmajkovičová, Renáta, podpredsedníčka NR SR (2013-09-20):
Pán poslanec, poprosím vás, skutočne...
Mizík, Stanislav, poslanec NR SR (2018-01-30):
Ďakujem za slovo. Pán Dostál, keď vidím vás a pána Pellegriniho, keď vidím a počujem vás, ako kritizujete vládu, pán Pellegrini vás počúva, tak sa mi vlasy, ktoré nemám, stavajú dupkom. Však vy ste ako oni. Vláda dotuje vaše mimovládky, vami milované mimovládky. Ľudia, čo študovali za Sorosove peniaze, sú prešpikovaní v štátnej správe, dokonca v silových zložkách. Vami obľúbené vlády šustrovali tak, ako terajšia vláda. Problém je totižto inde. Problém je v charaktere a v očiach. A vy, pán Dostál, máte na nich klapky, ako v prípade divného Kisku, čo sa omylom stal prezidentom. Ďakujem za slovo.
Ľ. Kaník, minister práce, sociálnych vecí a rodiny SR: (2003-11-06):
Predložený návrh zákona zjednodušuje zdaňovanie zmien vlastníctva zavedením pevnej trojpercentnej sadzby a zrušením členenia daňovníkov na skupiny podľa príbuzenského vzťahu. Základom dane z prevodu a prechodu nehnuteľností bude dohodnutá cena, najmenej však všeobecná hodnota nehnuteľností zistená podľa osobitného predpisu, ktorým je vyhláška ministerstva spravodlivosti č. 86/2002 o stanovení všeobecnej hodnoty majetku. Návrh zákona bude mať pozitívny vplyv na obyvateľov, keďže už nebude platiť daň z dedičstva ani daň z darovania a daňovníkom dane z prevodu a prechodu nehnuteľností sa daňové zaťaženie výrazne zníži. Vážené dámy, vážení páni, odporúčam tento návrh zákona prerokovať a schváliť.
Šimečka, Michal, podpredseda NR SR (2024-02-02):
Ďakujem pekne. A tak sa teda pýtam, či je všeobecný súhlas na to, aby sme ukončili rokovací deň teraz. (Súhlasná reakcia pléna.) Áno, ďakujem vám veľmi pekne. V tom prípade sa znovu začne alebo bude pokračovať rozprava v utorok o deviatej hodine ráno pani poslankyňou Kalmárovou. Ďakujem vám všetkým veľmi pekne a prajem pekný víkend. (Prerušenie rokovania o 15.58 hodine.)
Laššáková, Jana, podpredsedníčka NR SR (2015-11-12):
Pani poslankyňa Mezenská, nech sa páči.
V. Veteška, podpredseda NR SR: (2007-02-01):
Pani navrhovateľka, nech sa páči.
Pellegrini, Peter, podpredseda NR SR (2020-05-19):
Ďakujem pekne. Pristúpime teraz k pokračovaniu rozpravy, ktorú sme otvorili, o výsledkoch kontrolnej činnosti NKÚ. Máme troch písomne prihlásených. Pán poslanec Cmorej, Čepček a Zemanová, ale ešte predtým v zmysle rokovacieho poriadku o slovo požiadal ako prvý o vystúpenie v rozprave pán spravodajca. Nech sa páči, pán poslanec, máte slovo. (Pokračovanie rokovania o Správe o výsledkoch kontrolnej činnosti Najvyššieho kontrolného úradu Slovenskej republiky za rok 2019 , tlač 27.)
Šeliga, Juraj, podpredseda NR SR (2020-09-22):
Ďakujem pekne, pán predsedajúci. Panie poslankyne, páni poslanci, mne sa zdá, nepôjdem do detailov k tomuto zákonu, pretože bude priestor v druhom čítaní o tom hovoriť, bude priestor, ak sa niekomu zdá, že treba špecifikovať niektoré pojmy ešte detailnejšie, aby nevznikali žiadne, žiadne komplikácie, tak bude priestor o tom hovoriť, ale zdá sa mi, keďže sme v prvom čítaní, veľmi dôležité hovoriť o duchu toho zákona. Ja, samozrejme, si komunistický režim ani nepamätám, ani som sa v ňom nenarodil. Som predstaviteľ generácie, ktorá sa narodila do slobodného Slovenska, resp. Československa, do slobodnej krajiny. No napriek tomu sa mi zdá úplne kľúčové, že Národná rada sa rozhodla takýto zákon prijať. Je to spôsob, akým sa vysporiadava krajina, národ so svojou minulosťou. Nie je to démonizovanie minulosti, nie je to prepisovanie minulosti, je to ochota a schopnosť sa jej postaviť čelom. Komunistický režim bol zločinecký režim, ktorý zmaril milióny a milióny životov. Ľudia, ktorí žili vo vtedajšom Československu, žili životy nie vďaka komunistickému režimu, neboli šťastní vďaka komunistickému režimu alebo neprosperovali vďaka komunistickému režimu, ale napriek. To znamená, že náš osud a osud tejto krajiny a ľudí, ktorí tu žili, mohol byť úplne iný, keby neprišiel rok 1948. Ja si myslím, že aj 30 rokov po Nežnej revolúcii je to našou povinnosťou sa skúsiť vysporiadať so svojou minulosťou. A tento zákon, a za to patrí veľká vďaka pani poslankyni, je len jeden zo série balíka zákonov, ktoré postupne budú pomáhať národu a krajine sa vysporiadavať so svojou minulosťou. A myslím si, že prvá cesta, akým spôsobom sa dá s ňou vysporiadať, je ju pravdivo pomenovať. A faktom je, že komunistický režim naozaj ničil a zabíjal svojich vlastných občanov, bránil svojim vlastným občanom vycestovať, bránil ľuďom, ktorí mali zlý kádrový posudok, študovať na vysokých školách, bránil ľuďom chodiť do kostola, bránil ľuďom žiť slobodne. A to je proste fakt. A naozaj ten argument alebo pseudoargument, ktorý zaznieva, že niekto sa snaží prepisovať históriu, alebo niekto hovorí, že za komunistov bolo všetko zlé v zmysle, že za komunistov v štáte, v ktorom žili ľudia, nie je postavený na pevnom základe, na hlinených nohách, lebo tí ľudia tu žili, a napriek tomu, že tu boli komunisti, sa snažili prežiť svoj život, snažili sa ho prežiť najlepšie, ako vedeli. Štát im nijakým spôsobom nepomáhal, mal kastu vybraných, kastu zväzákov, kastu straníkov, ktorým bolo dovolené všetko, a potom ľudí, ktorí, ak neboli pohodlní režimu, boli vytláčaní na okraj. A s týmto sa musíme postupne vysporiadať. Preto som veľmi rád, že tu je tento návrh zákona, a verím, že ho toto plénum podporí. Veľká vďaka.
Danko, Andrej, podpredseda NR SR (2023-11-23):
89. Poslanec Vančo. Teraz môžte. (Reakcie z pléna. Rečníkovi nefunguje mikrofón.)
Kozelová, Monika, poslankyňa NR SR (2021-05-11):
Ďakujem. Vážené dámy, vážení páni, tak ako som už bola spomínala v úvodnej reči, predkladám pozmeňujúci návrh k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (tlač 451). 1. V čl. I sa bod textu 1 nahrádza textom, ktorý znie: V 7 ods. 1 písm. d) sa na konci pripájajú tieto slová: „s možnosťou uhrádzania výdavkov spojených s údržbou a zhodnocovaním majetku, ktorého vlastník alebo správca nie je známy, a zároveň je využívaný obyvateľmi obce na verejný účel.“ Súčasne sa zrušuje označenie 1. bodu. Odôvodnenie: Navrhuje sa spresniť paragrafové znenie, aby bolo zrejmé, že úhrada takýchto výdavkov nebude mať obligatórny charakter, a zároveň sa zosúlaďuje návrh zákona s metodickým usmernením Ministerstva financií Slovenskej republiky k zákonu č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. V čl. II sa slová „1. júna 2021“ nahrádzajú slovami „dňom vyhlásenia“. Odôvodnenie. Vzhľadom na harmonogram schôdze Národnej rady Slovenskej republiky a dĺžku legislatívneho procesu po schválení návrhu zákona v nadväznosti na potrebu prijatia tohto zákona sa navrhuje zmeniť účinnosť odo dňa vyhlásenia. Ja myslím, že všetci dobre poznáte tú situáciu, kedy idete po rozbitom chodníku, rozbitej ceste, vaše deti si lámu nohy na rozbitých detských ihriskách. Nadávate, hromžíte obvykle na starostov, primátorov a na všetkých okolo, a pritom by ste nemali. Nemali preto, že jednoducho chodníky, cesty, detské ihriská, školské dvory sú ne... sú neopraviteľné. Niežeby im to neumožňovala vyhláška ministerstva financií, tá im to umožňuje. Problém je potom s následnou kontrolou, kontrolórmi, hlavnými kontrolórmi alebo NKÚ, ktorí sa obvykle potom obracajú na starostov, nespočetkrát aj s trestnými oznámeniami o nehospodárnom nakladaní s prostriedkami. Tento, táto zmena zákona by mala vyriešiť problémy, ktoré sa týkajú presne tohto problému. My sme prikročili, samozrejme, aj ku komunikácii, jednak po prvom čítaní, myslím, my sme prikročili jednak ku komunikácií s právnym oddelením ministerstva financií, do ktorého sa zapojil aj ZMOS, a snažili sme sa nájsť cestu, aby bolo viac ako jasné, že je, že je to dobrovoľné, že nikto nebude tlačiť na samosprávy a že jednoducho odteraz a po schválení tohto zákona budú môcť opravovať aj tie cesty, tie ulice, tie detské ihriská, tie školské dvory, ktorých vlastník je neznámy. Ja by som veľmi pekne poprosila, za všetkých občanov, ktorí sa naozaj, ktorí si naozaj lámu nohy na, na chodníkoch, na cestách a rôzne inde, aby ste za tento zákon zahlasovali, pretože je to verejnom záujme, a nielen vo verejnom záujme, čo sa týka starostov a primátorov, ale hlavne vo verejnom záujme, čo sa týka občanov tejto krajiny, a možno bude aj tých nadávok smerom na samosprávy omnoho menej. Ďakujem.
Poliačik, Martin, poslanec NR SR (2014-11-10):
Mňa teší, pán kolega Blaha, že ma považujete za slušného človeka. Aj ja som vás, keď ste prišli do tohto parlamentu, za slušného človeka považoval tiež. A niekoľkokrát som na základe skúseností s vašimi prejavmi s tým skončil a už vás za slušného človeka nepovažujem, resp. možno by som to mohol, ale potom už by som vás musel považovať buď za hlúpeho, alebo za slepého. Pretože to, čo robíte, je mimoriadne nebezpečné. Mimoriadne nebezpečné. Lebo vy spravíte ten krásny ideologický náter a tvárite sa, že všetko to, čo pod ním je, neexistuje. Vy ste písali prejavy Pavla Pašku, vďaka ktorým si pestuje ten imidž, že ja som filozof a politológ. On už nemá zďaleka kapacitu na to, aby to napísal sám. Vy ste za ním stáli ako jeho ideologický background už roky. A teraz to tu prednášate sám. Vy vytvárate to pozlátko, že SMER – SD je sociálnodemokratická strana. A kvázi nadávate na oligarchov. Ale, pán Blaha, oligarchovia založili SMER – SD. SMER – SD je akciovou spoločnosťou oligarchov na Slovensku. To nemôžte povedať, že mňa mrzí, že kauzy sa dejú. To ako keby ste stáli na vrchu Mount Everestu, kopali do každého kameňa, ktorý vám príde pod nohy, a zároveň rozprávali o tom, že vás mrzí, že zomierajú horolezci, ktorí sú pod vami. Tí ľudia spúšťajú tie lavíny, tí ľudia sú za tými kauzami, oni sú ich aktérmi. Vy nemôžte povedať, že ja stojím a pozerám sa, ako sa tie kauzy dejú, pretože ľudia, pre ktorých tu pracujete a robíte im špinavú robotu a ideologicky zakrývate ich zločiny, ich spôsobujú.
Hudacký, Ján, poslanec NR SR (2014-07-10):
Ďakujem pekne, pán podpredseda. No, pán kolega, veľmi dobre ste skutočne nabrífovaný a chcem veriť, že to bolo v záujme riešenia tejto problematiky. V každom prípade pri terajšom stave vy ste tu kládli nejaké otázky teda koho trestať, čo trestať, ako trestať, v podstate je to obdobné, aj keď je čin klasifikovaný ako podvod. Rozšírili ste sa tu dosť významne, čo sa týka systémov odhaľovania manipulácie s tými odometrami a tak ďalej, že čo nám bráni, aby sme tieto systémy ďalej zavádzali, aby sme ich rozvíjali, aby sme v podstate skutočne vedeli odhaľovať tieto skutky. Na druhej strane ak takto explicitne vyjadríme tento trestný čin novou skutkovou podstatou, ja si myslím, že práve to je rovnako určitý čin prevencie, aby sme zdôrazňovali túto nekalú skutočnosť, ktorá je rozšírená na Slovensku. A ja si myslím, ešte raz opakujem, že neurobíme nič zlého, ak v podstate možno aj takýmto spôsobom budeme poukazovať na tie nekalé praktiky. No a ešte ten český model, respektíve toto, na čo ste poukazovali, že my by sme mali nakupovať nejaké informácie od nejakej českej spoločnosti, ktorá nemá tie informácie, sú nejasné a ťažko identifikovateľné. Veď toto tu hovorí o tom, že my by sme mali využívať pri odhaľovaní týchto trestných činov práve takéto zdroje. Veď budujme naše systémy, naše technické podporné systémy, aby sme ich vedeli odhaliť a potrestať. Ďakujem pekne.
Červeňáková, Elena, poslankyňa NR SR (2018-09-14):
Ďakujem. Rozmýšľajme nad tým a je to veľmi dôležité, naša spoločnosť, každý jeden z vás, opakujem sa znova, môže byť potencionálny pacient. Teraz, o minútu, o hodinu, o dve hodiny, o rok a tak ďalej. Keď nebudeme mať sestry a pôrodné asistentky, ktoré sú najpočetnejšia skupina zdravotníckych pracovníkov, čo potom bude? Kto si to zoberie na zodpovednosť? Preto je dôležité, aby sme sestrám a pôrodným asistentkám zvýšili plat, lebo keď im nezvýšime platy a nezabezpečíme im dobré pracovné podmienky, všetci nám odídu a nevstúpia nám do povolania. A tým pádom samozrejme pacienti budú umierať. Nad tým nikto nerozmýšľa, nad tým sa nikto nepozastavuje? Takže ešte raz vás poprosím o podporu nášho návrhu zákona, lebo je to prioritná otázka a je to už päť minút po dvanástej. Ďakujem.
A. Belousovová, podpredsedníčka NR SR: (2008-04-10):
Pani poslankyňa, chcete doplňujúcu otázku? Nech sa páči.
Mihál, Jozef, poslanec NR SR (2016-09-07):
Ďakujem. K tomu problému poberania invalidného dôchodku po dosiahnutí dôchodkového veku, ako neuveríte, ale zhodou okolností som si uvedomil, že som na to zabudol upozorniť pri svojom vystúpení v rozprave. Ak teda riešime problematiku valorizácie dôchodkov, tak toto je jedna taká zabudnutá, pre niekoho možno drobnosť, ale v podstate ide o principiálnu vec. Neviem, či som vám dobre rozumel. Ono to je totižto takto: Pokiaľ niekto, kto poberá invalidný dôchodok, dosiahne dôchodkový vek, a teda už má aj nárok na starobný dôchodok, Sociálna poisťovňa vypočíta výšku starobného dôchodku a pokiaľ by ten vychádzal nižší ako dovtedy poberaný invalidný, tak dotyčný zostáva vlastne poberateľom tohto invalidného dôchodku. A teraz ten vtip, v úvodzovkách, je v tom, že ak sa tu bavíme o valorizácii, tak keď si pozriete, tak starobný dôchodok keby poberal, by sa mu zvýšil o 8,20, ale keďže poberá invalidný dôchodok, on sa mu zvýši, ale zvýši sa mu len o 7,10. No nejde o nejakú dramatickú sumu. Je to euro desať v tomto prípade, ale ide o princíp. Čiže tu by bolo dobré cez pozmeňovací návrh v druhom čítaní dopracovať do zákona princíp, podľa ktorého poberateľ invalidného dôchodku, ktorý ho poberá po dosiahnutí dôchodkového veku, ho bude mať valorizovaný tak, ako sú valorizované starobné dôchodky, keď to mám slovne vyjadriť, a tým by sa táto spravodlivosť zabezpečila. A ďakujem za váš príspevok.
Bugár, Béla, podpredseda NR SR (2017-03-22):
Pani poslankyňa, čas už vypršal.
Kollár, Boris, predseda NR SR (2022-03-15):
Ďakujem. Dávam slovo spoločnému spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Petrovi Vonsovi.
Novotný, Viliam, poslanec NR SR (2014-11-08):
Ďakujem pekne. Myslím, že tak ako začal pán poslanec Frešo, začal dobre, keď hovoril o tom, akých skutočných odborníkov nominuje strana SMER do slovenských nemocníc. Ale naozaj tá prvá časť, pred tým, ako začal byť člen, bývalý člen správnej rady neziskovej organizácie – nemocnica Piešťany vulgárny, bol veľmi zaujímavý a znovu mi to celkom nie je jasné. Tento odborník, raper Ego hovoril o tom, že piešťanská nemocnica má nové, kvalitné cétečko. Pán premiér Fico hovorí, že nič nebolo dodané a nič nebolo zaplatené. Jeden z týchto dvoch sa mýli. Teraz si nie som istý, či Fico alebo Ego. Budeme tam musieť ísť na poslanecký prieskum, aby sme to naozaj na tvári miesta zistili. Tá moja druhá poznámka k vystúpeniu predrečníka je tá, že mne tu stále naozaj chýba pán premiér Fico. Pamätám sa na to, ako SMER odvolával pani premiérku Radičovú a pán Paška alebo pán Fico okamžite prerušovali schôdzu, stačilo, že pani premiérka odišla na toaletu po niekoľkých hodinách. Pán premiér tu celé hodiny nie je. Ale čo mi vadí úplne najviac, je, že včera vystúpil novopečený minister zdravotníctva pán Čislák a povedal, ako mu hrozne záleží na prešetrení nielen kauzy piešťanskej nemocnice, ale aj všetkých ostatných podozrení, a dnes tu celý deň nie je. Kde je minister zdravotníctva? Jeho nezaujíma názor opozície na situáciu v zdravotníctve? On nechce počuť závažné podozrenia, ktoré tu komunikujeme v priebehu tejto schôdze? Ja som rád, že tu sedí aspoň pán minister Borec, ale musím povedať, že je to málo, je to trošku málo na to, že odvolávame predsedu vlády Roberta Fica za priznanie tunelovania slovenského... (Vystúpenie prerušené časomerom.)
B. Bugár, podpredseda NR SR: (2003-09-24):
Pani poslankyňa, máte slovo.
Grendel, Gábor, podpredseda NR SR (2022-12-19):
Pán spravodajca, záverečné slovo? Nie. Takže prerušujem rokovanie o tomto bode programu. Ďalším bodom je druhé čítanie o vládnom návrhu zákona o ochrane ovzdušia a o zmene a doplnení niektorých zákonov . Vládny návrh zákona má parlamentnú tlač 1236. Spoločná správa výborov má tlač 1236a. Opäť prosím pána ministra životného prostredia Jána Budaja, aby vládny návrh zákona odôvodnil.
P. Paška, predseda NR SR: (2009-10-21):
Spravodajcom je pán poslanec Jureňa. Prosím ho o informáciu.
Kočiš, Eduard, poslanec NR SR (2021-06-16):
Ďakujem pekne za slovo, pán podpredseda. Pán kolega Suja, vo svojej rozprave si naozaj poukázal iba na to, že nikto sa tu vôbec nezastáva ľudí alebo nominantov politických alebo kadejakých iných, ktorí preukázateľne pochybili, preukázateľne sú buď vo väzbe, preukázateľne sú buď obvinení alebo vyšetrovaní. Toto nikto nemôže spochybniť, práve naopak, poukázal si iba na to, aby títo ľudia boli vo všetkej počestnosti a zákonným spôsobom konfrontovaní so všetkými orgánmi činnými v trestnom konaní a nebolo im v žiadnom prípade upierané ich právo buď vypovedať, ako sa to deje pri rôznych prípadoch, či už živých, alebo odložených. A najmä to, čo si spomínal v osobe a situácii exriaditeľa SIS-ky pána Pčolinského. Vážené kolegyne, vážení kolegovia, aj z radov opozície, aj z radov koalície tu bol prijatý nejaký úzus, aby bolo umožnené pánovi Pčolinskému prísť pred Národnú radu Slovenskej republiky a vypovedať v tejto veci. Ja na tom nevidím absolútne nič zlé. Tak ako povedal riaditeľ Slovenskej informačnej služby, terajší, Aláč, všetky dôkazy, naozaj všetky dôkazy boli získané naozaj iba zákonnou cestou a všetky dôkazy môžu byť použité v trestnom konaní. Takže ja naozaj nerozumiem reakcii niektorých kolegov, že správa Slovenskej informačnej služby je iba nejaká domnienka alebo nejaká získaná informácia a to všetko musí preveriť ešte inšpekčná služba, súhlasím, ale každú správu Slovenskej informačnej služby musíme brať veľmi na zreteľ a musíme poukázať na to, že tieto informácie sú viac ako, viac ako zarážajúce. A na záver by som ešte chcel zablahoželať kolegovi Mazurekovi k dnešným úspešne zvládnutým štátniciam. Ďakujem pekne.
Jurinová, Erika, podpredsedníčka NR SR (2015-05-06):
Ďakujem pekne. Vážený pán predsedajúci, pán minister, už len naozaj veľmi krátko. Chcela by som dopovedať to, čo som už nestihla vlastne vo faktickej. Naozaj práve novela zákona o rodine, o ktorej sa tuná bavíme už zo dve hodinky, tak nás inšpirovala k tomu, aby sme zorganizovali seminár alebo konferenciu, ktorá sa práve týka témy, ako podporovať rodinu v 21. storočí. Znova zopakujem, že som, že ma to dosť prekvapuje, že práve kolegom sa zdá čudné, že do zákona o rodine vkladáme vetu, že najvhodnejším prostredím pre deti je stabilné prostredie rodiny tvorenej otcom a matkou dieťaťa. Som presvedčená, že veľká väčšina ľudí má takúto predstavu a nič nebráni tomu, ak sa tieto predstavy nestanú skutočnosťou. Ale naozaj si myslím, že je správne, že táto veta tam je doplnená. Ešte by som zareagovala na vetu alebo na časť vystúpenia tiež Lucie Nicholsonovej, ktorá sa týkala námietky práve k tomu sťahovaniu dieťaťa do susedných okresov alebo do ďalších okresov. Takisto si myslím, že je to dosť dôležitá námietka. Pri tej príležitosti ma inšpirovalo aj ešte spomenúť jednu pripomienku, že takisto podľa návrhu môže súd na zabezpečenie účelu výchovného opatrenia alebo na zabezpečenie úpravy rodinných a sociálnych pomerov maloletého dieťaťa počas výkonu výchovného opatrenia rodičom dieťaťa alebo iným príslušným osobám uložiť akúkoľvek povinnosť. Práve toto uvedené považujeme za veľmi ľahko zneužiteľné, a preto možno by si opäť zaslúžilo v druhom čítaní zvážiť presnejšiu alebo správnu špecifikáciu predmetných povinností, poprípade inú zmenu predmetného ustanovenia. Takže takisto jednoducho táto novela zákona je dobrým začiatkom. Som presvedčená o tom, že každá skupina, aj tie protipolné skupiny urobili veľký kus práce práve v tom, aby sa dohodli na takomto znení, ktoré máme predložené, aj keď, ako vraveli kolegovia, nie je dokonalé. Ale vzhľadom na to, čo bolo všetko povedané, vás chcem pozvať 13. mája, to je budúci týždeň, o 13.30 hodine do kinosály, kde bude konferencia Ako podporovať rodinu v 21. storočí. Srdečne vás pozývam a ďakujem pekne za slovo.
Danko, Andrej, predseda NR SR (2018-02-08):
Ďakujem. S faktickou, pán poslanec Galek, uzatváram možnosť aj s faktickými, nech sa páči.
Gašpar, Tibor, podpredseda NR SR (2024-10-29):
Ďakujem spravodajcovi. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Vyhlasujem rozpravu za skončenú. Chce k rozprave zaujať stanovisko navrhovateľ? Pán minister? Pán minister? Chce? Nie? Žiada si o záverečné slovo spoločný spravodajca? Nie. Oznámte, prosím, termín hlasovania. Pán spravodajca. (Reakcia spravodajcu bez zapnutého mikrofónu.) Ďakujem. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 507/2023 Z. z. o dorovnávacej dani na zabezpečenie minimálnej úrovne zdanenia nadnárodných skupín podnikov a veľkých vnútroštátnych skupín a o doplnení zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 477, návrh na jeho pridelenie na prerokovanie výborom je v rozhodnutí č. 510. Prosím opätovne pána ministra financií, pána Kamenického, aby vládny návrh zákona uviedol. Máte slovo. [Rokovanie v prvom čítaní o vládnom návrhu zákona, ktorým sa mení a dopĺňa zákon č. 507/2023 Z. z. o dorovnávacej dani na zabezpečenie minimálnej úrovne zdanenia nadnárodných skupín podnikov a veľkých vnútroštátnych skupín a o doplnení zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 477.]
Hanuliaková, Jana, poslankyňa NR SR (2023-11-15):
Ďakujem za slovo. Zdá sa, že problematika vodovodov a kanalizácií sa tu už od včera opakuje veľmi často a ja som za to veľmi rada. V Progresívnom Slovensku sa téme prístupu k pitnej vode venujeme, aj sme sa venovali veľmi intenzívne. Komunikovali sme s mnohými starostami a starostkami dotknutých obcí. Tieto problémy sú obrovské a treba ich naozaj urgentne riešiť. V 21. storočí sa nemôžu ľudia rozhodovať, či večer spláchnu záchod, alebo sa osprchujú. Treba povedať, že na Slovensku je aktuálne pol milióna ľudí bez prístupu k pitnej vode z verejného vodovodu, pol milióna. Od západu až na východ je to cez 450 obcí. Tie mali byť podľa plánu vo veľkej miere hotové už v roku 2015. Žiaľ, je to s nimi ako s tou diaľnicou do Košíc. Preto dúfam, že túto tému bude brať nová vláda veľmi vážne. Ďakujem.
Blanár, Juraj, podpredseda NR SR (2023-02-08):
Chce sa vyjadriť pani spravodajkyňa? Nech sa páči, máte slovo.
Laššáková, Jana, podpredsedníčka NR SR (2014-07-10):
Pán poslanec Kvasnička, nech sa páči.
Žiga, Peter, podpredseda NR SR (2024-09-17):
Ďakujem pekne, pán poslanec, zaujmite miesto pre navrhovateľov. Teraz dávam slovo spravodajcovi, ktorého určil navrhnutý gestorský výbor pre kultúru a médiá, pánovi poslancovi Romanovi Michelkovi.
B. Bugár, podpredseda NR SR: (2004-02-04):
(Hlasovanie.) Prítomných 135 poslancov, za návrh 67, proti 14, zdržalo sa 53 poslancov, 1 nehlasoval. Konštatujem, že ani tento bod sme neschválili. B. Opaterný, poslanec: Poprosím teraz hlasovať o bode 5...
Jurinová, Erika, poslankyňa NR SR (2016-12-06):
Ďakujem pekne kolegom za pripomienky, chcela by som povedať, že tieto amnestie, ktorých zrušenie žiadame, sú výnimočné práve tým, že vtedajší premiér mal dočasné právomoci na vykonávanie právomocí prezidenta, dočasné vykonávanie a on zneužil práve toto svoje dočasné poverenie na zakrytie špinavostí a negatív, ktoré nám stoja doteraz na hlave, na hlave každého jedného občana Slovenskej republiky. Chcem sa ešte raz spýtať, kolegyne a kolegovia, vy naozaj nevidíte rozdiel medzi deklaráciou a zákonom, ktorý bol predložený? Že budete uvažovať nad tým, prečo vláda predkladá len deklaráciu? Naozaj poviem, len deklaráciu, pretože tak ako je napísaná, je to nič nehovoriaci bezzubý text, ktorý nepomôže nikomu. Môže slúžiť len ako náplasť na zalepenie očí jednak aktérom, jednak ľuďom, ktorí sú spojení negatívne s touto celou traumou, ale aj pre občanov Slovenskej republiky. Podľa mňa, ak bude schválená deklarácia v takomto stave alebo tak, ako je napísané, bude to opäť len hanbou Slovenska. Nevraviac o tom, že túto deklaráciu pripravovala vláda Slovenskej republiky pre parlament. Slovenský parlament nie je schopný ani sám napísať deklaráciu, ktorým odsudzuje udalosti a amnestie Mečiarovej vlády. Je to veľká hanba. Ja apelujem na vás, aby ste sa nedali zmiasť, aby ste podporili návrh poslanca Budaja na zrušenie Mečiarových amnestií... (Prerušenie vystúpenia časomerom.)